Euroopan yhteisön ja Uruguayn itäisen tasavallan sopimus tietyistä lentoliikenteen näkökohdista



Virallinen lehti nro L 330 , 28/11/2006 s. 0009 - 0027



Euroopan yhteisön ja Uruguayn itäisen tasavallan sopimus tietyistä lentoliikenteen näkökohdista EUROOPAN YHTEISÖ ja URUGUAYN ITÄINEN TASAVALTA, jäljempänä "Uruguay", jäljempänä yhteisesti "sopimuspuolet", jotka TOTEAVAT, että useiden Euroopan yhteisön jäsenvaltioiden ja Uruguayn välillä on allekirjoitettu kahdenvälisiä lentoliikennesopimuksia, joihin sisältyy Euroopan yhteisön oikeuden vastaisia määräyksiä, TOTEAVAT, että Euroopan yhteisöllä on yksinomainen toimivalta monien sellaisten näkökohtien osalta, jotka voivat sisältyä Euroopan yhteisön jäsenvaltioiden ja kolmansien maiden kahdenvälisiin lentoliikennesopimuksiin, TOTEAVAT, että johonkin jäsenvaltioon sijoittautuneilla yhteisön lentoliikenteen harjoittajilla on Euroopan yhteisön oikeuden nojalla oikeus syrjimättömään pääsyyn Euroopan yhteisön jäsenvaltioiden ja kolmansien maiden välisille lentoreiteille, OTTAVAT HUOMIOON, että Euroopan yhteisön ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on Euroopan yhteisön lainsäädännön mukainen toimilupa, TUNNUSTAVAT, että ne Euroopan yhteisön jäsenvaltioiden ja Uruguayn kahdenvälisten lentoliikennesopimusten määräykset, jotka ovat Euroopan yhteisön oikeuden vastaisia, on saatettava sen mukaisiksi, jotta Euroopan yhteisön ja Uruguayn väliselle lentoliikenteelle voidaan luoda vankka oikeusperusta ja liikenteen jatkuvuus voidaan taata, TOTEAVAT, että Euroopan yhteisön lainsäädännön mukaisesti lentoliikenteen harjoittajat eivät periaatteessa saa tehdä sopimuksia, jotka voivat vaikuttaa Euroopan yhteisön jäsenvaltioiden väliseen kauppaan ja joiden tavoitteena tai seurauksena on kilpailun estäminen, rajoittaminen tai vääristäminen, TUNNUSTAVAT, että edellä esitetyn mukaisesti Euroopan yhteisön jäsenvaltioiden ja Uruguayn välillä tehtyjen kansainvälisten sopimusten määräykset, joissa i) vaaditaan tai suositaan sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua asianomaisilla reiteillä; ii) tehostetaan tällaisten sopimusten, päätösten tai toimintatapojen vaikutuksia; tai iii) annetaan lentoliikenteen harjoittajille tai muille yksityisille talouden toimijoille valta toteuttaa toimenpiteitä, joilla estetään, vääristetään tai rajoitetaan lentoliikenteen harjoittajien välistä kilpailua asianomaisilla reiteillä, saattavat tehdä yrityksiin sovellettavista kilpailusäännöistä tehottomia, TOTEAVAT, että Euroopan yhteisön tavoitteena ei ole vaikuttaa yhteisön lentoliikenteen harjoittajien ja Uruguayn lentoliikenteen harjoittajien väliseen tasapainoon tai neuvotella muutoksista olemassa olevien kahdenvälisten lentoliikennesopimusten liikenneoikeuksia koskeviin määräyksiin, OVAT SOPINEET SEURAAVAA: 1 artikla Yleiset määräykset 1. Tässä sopimuksessa "jäsenvaltioilla" tarkoitetaan Euroopan yhteisön jäsenvaltioita. "LACAC:n jäsenvaltioilla" tarkoitetaan Latinalaisen Amerikan siviili-ilmailukomission (Comisión Latinoamericana de Aviación Civil) jäsenvaltioita. 2. Kun jossain liitteessä I mainitussa sopimuksessa viitataan kyseisen sopimuksen osapuolena olevan jäsenvaltion kansalaisiin, tämä on katsottava viittaavan jäsenvaltioiden kansalaisiin. 3. Kun jossain liitteessä I mainitussa sopimuksessa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän on katsottava viittaavan tämän jäsenvaltion nimeämiin lentoliikenteen harjoittajiin tai lentoyhtiöihin. 2 artikla Nimeäminen ja liikennöintilupien rajoittaminen 1. Tämän artiklan 2 kohdan määräykset ovat ensisijaisia liitteessä II olevassa a kohdassa lueteltujen artiklojen niihin määräyksiin nähden, jotka koskevat kyseisen jäsenvaltion suorittamaa lentoliikenteen harjoittajan nimeämistä ja Uruguayn lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräykset ovat ensisijaisia liitteessä II olevassa b kohdassa lueteltujen artiklojen niihin määräyksiin nähden, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista. Tämän artiklan 4 kohdan määräykset ovat ensisijaisia liitteessä II olevassa a kohdassa lueteltujen artiklojen niihin määräyksiin nähden, jotka koskevat Uruguayn suorittamaa lentoliikenteen harjoittajan nimeämistä ja jäsenvaltion lentoliikenteen harjoittajalle myöntämiä liikennöintilupia ja muita lupia, ja tämän artiklan 5 kohdan määräykset ovat ensisijaisia liitteessä II olevassa b kohdassa lueteltujen artiklojen niihin määräyksiin nähden, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista. 2. Saatuaan ilmoituksen jäsenvaltion suorittamasta nimeämisestä Uruguayn on myönnettävä asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että i) lentoliikenteen harjoittaja on sijoittautunut nimeävän jäsenvaltion alueelle Euroopan yhteisön perustamissopimuksen mukaisesti ja sillä on Euroopan yhteisön lainsäädännön mukainen voimassa oleva liikennelupa; ii) lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asianomainen ilmailuviranomainen on mainittu selvästi nimeämisessä; ja iii) lentoliikenteen harjoittaja on jäsenvaltioiden ja/tai jäsenvaltioiden kansalaisten tai muiden liitteessä III lueteltujen valtioiden ja/tai niiden kansalaisten omistuksessa ja tosiasiallisessa määräysvallassa joko suoraan tai osake-enemmistön kautta. 3. Uruguay voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos i) lentoliikenteen harjoittaja ei ole sijoittautunut nimeävän jäsenvaltion alueelle Euroopan yhteisön perustamissopimuksen mukaisesti tai sillä ei ole Euroopan yhteisön lainsäädännön mukaista voimassa olevaa liikennelupaa; tai ii) lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asianomaista ilmailuviranomaista ei ole mainittu selvästi nimeämisessä; tai iii) lentoliikenteen harjoittaja ei ole jäsenvaltioiden ja/tai jäsenvaltioiden kansalaisten tai muiden liitteessä III lueteltujen valtioiden ja/tai niiden kansalaisten omistuksessa ja tosiasiallisessa määräysvallassa joko suoraan tai osake-enemmistön kautta; tai iv) Uruguay osoittaa, että käyttämällä tämän sopimuksen mukaisia liikenneoikeuksiaan reitillä, johon sisältyy toisessa jäsenvaltiossa sijaitseva paikka, lentoliikenteen harjoittaja kiertäisi mainitussa toisessa sopimuksessa määrättyjä liikenneoikeuksiin kohdistuvia rajoituksia; tai v) lentoliikenteen harjoittajalla on jonkin jäsenvaltion myöntämä lentotoimintalupa, eivätkä Uruguay ja kyseinen jäsenvaltio ole tehneet kahdenvälistä lentoliikennesopimusta, ja Uruguayn nimeämältä lentoliikenteen harjoittajalta on evätty liikenneoikeudet kyseiseen jäsenvaltioon. Uruguay ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää yhteisön lentoliikenteen harjoittajien välillä. 4. Saatuaan ilmoituksen Uruguayn suorittamasta nimeämisestä jäsenvaltion on myönnettävä asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että i) lentoliikenteen harjoittaja on sijoittautunut Uruguayn alueelle; ja ii) lentoliikenteen harjoittaja on Uruguayn jatkuvan ja tehokkaan viranomaisvalvonnan alainen, ja Uruguay on myöntänyt sen lentotoimintaluvan; ja iii) lentoliikenteen harjoittaja on LACAC:n jäsenvaltion tai LACAC:n jäsenvaltion sellaisen kansalaisen omistuksessa, joka on luonnollinen henkilö tai oikeushenkilö, joko suoraan tai osake-enemmistön kautta ja/tai on tällaisen tosiasiallisessa määräysvallassa edellyttäen, ettei kyseisen LACAC:n jäsenvaltion ja Uruguayn välillä tehtyyn kahdenväliseen sopimukseen sisälly tätä suotuisampia määräyksiä. 5. Jäsenvaltio voi evätä tai peruuttaa kokonaan tai tilapäisesti Uruguayn nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos i) lentoliikenteen harjoittaja ei ole sijoittautunut Uruguayn alueelle; tai ii) lentoliikenteen harjoittaja ei ole Uruguayn jatkuvan ja tehokkaan viranomaisvalvonnan alainen tai Uruguay ei ole myöntänyt sen lentotoimintalupaa; tai iii) lentoliikenteen harjoittaja ei ole LACAC:n jäsenvaltion tai LACAC:n jäsenvaltion sellaisen kansalaisen omistuksessa, joka on luonnollinen henkilö tai oikeushenkilö, joko suoraan tai osake-enemmistön kautta ja/tai on tällaisen tosiasiallisessa määräysvallassa edellyttäen, että kyseisen LACAC:n jäsenvaltion ja Uruguayn välillä tehtyyn kahdenväliseen sopimukseen ei sisälly tätä suotuisampia määräyksiä; tai iv) lentoliikenteen harjoittajalla on jo liikennöintilupa jäsenvaltion ja jonkin toisen LACAC:n jäsenvaltion kahdenvälisen sopimuksen nojalla, ja jäsenvaltio osoittaa, että käyttämällä tämän sopimuksen mukaisia liikenneoikeuksiaan reitillä, johon sisältyy kyseisessä toisessa LACAC:n jäsenvaltiossa sijaitseva paikka, lentoliikenteen harjoittaja kiertäisi mainitussa toisessa sopimuksessa määrättyjä liikenneoikeuksiin kohdistuvia rajoituksia. 3 artikla Viranomaisvalvontaan liittyvät oikeudet 1. Tämän artiklan 2 kohdan määräyksillä täydennetään liitteessä II olevassa c kohdassa lueteltuja artikloja. 2. Jos jäsenvaltio on nimennyt lentoliikenteen harjoittajan, jonka viranomaisvalvonnasta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Uruguayn välisen sopimuksen turvallisuusmääräysten nojalla Uruguaylle kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikennöintilupien myöntämiseen. 4 artikla Lentopolttoaineen verotus 1. Tämän artiklan 2 kohdan määräyksillä täydennetään liitteessä II olevassa d kohdassa lueteltujen artiklojen vastaavia määräyksiä. 2. Mikään liitteessä II olevassa d kohdassa lueteltujen sopimusten kohta ei, päinvastaisista määräyksistä huolimatta, saa estää jäsenvaltiota määräämästä syrjimättömin perustein veroja, tulleja tai muita maksuja alueellaan toimitetulle polttoaineelle, jota käytetään Uruguayn nimeämän lentoliikenteen harjoittajan ilma-aluksessa, joka liikennöi asianomaisen jäsenvaltion alueella sijaitsevan paikan ja saman jäsenvaltion alueella sijaitsevan toisen paikan tai jonkin toisen jäsenvaltion alueella sijaitsevan paikan välillä. 3. Mikään liitteessä II olevassa d kohdassa lueteltujen sopimusten kohta ei, päinvastaisista määräyksistä huolimatta, saa estää Uruguayta määräämästä syrjimättömin perustein veroja, tulleja tai muita maksuja alueellaan toimitetulle polttoaineelle, jota käytetään jonkin jäsenvaltion nimeämän lentoliikenteen harjoittajan ilma-aluksessa, joka liikennöi Uruguayn alueella sijaitsevan paikan ja Uruguayn alueella sijaitsevan toisen paikan tai jonkin toisen LACAC:n jäsenvaltion alueella sijaitsevan paikan välillä. 5 artikla Kuljetustariffit Euroopan yhteisön sisällä 1. Tämän artiklan 2 kohdan määräyksillä täydennetään liitteessä II olevassa e kohdassa lueteltuja artikloja. 2. Tariffeihin, joita Uruguayn nimeämät lentoliikenteen harjoittajat perivät kokonaan Euroopan yhteisön alueella tapahtuvasta kuljetuksesta sellaisen liitteessä I mainitun sopimuksen nojalla, johon sisältyy liitteessä II olevassa e kohdassa mainittu määräys, sovelletaan Euroopan yhteisön lainsäädäntöä. Euroopan yhteisön lainsäädäntöä sovelletaan ketään syrjimättä. 6 artikla Yhteensopivuus kilpailusääntöjen kanssa 1. Jäsenvaltioiden ja Uruguayn välillä tehdyissä kahdenvälisissä lentoliikennesopimuksissa ei saa i) vaatia eikä suosia sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua asianomaisilla reiteillä; eikä ii) tehostaa tällaisten sopimusten, päätösten tai toimintatapojen vaikutuksia; eikä iii) antaa lentoliikenteen harjoittajille tai muille yksityisille talouden toimijoille valtaa toimenpiteisiin, joilla estetään, vääristetään tai rajoitetaan lentoliikenteen harjoittajien välistä kilpailua asianomaisilla reiteillä. 2. Liitteessä II olevassa f kohdassa lueteltuja säännöksiä ei saa soveltaa siten, että ne olisivat ristiriidassa tämän artiklan 1 kohdan kanssa. 7 artikla Sopimuksen liitteet Tämän sopimuksen liitteet ovat sen erottamaton osa. 8 artikla Tarkistaminen tai muuttaminen Osapuolet voivat milloin tahansa yhteisellä hyväksynnällä tarkistaa tai muuttaa tätä sopimusta. 9 artikla Voimaantulo ja väliaikainen soveltaminen 1. Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että sopimuksen voimaan saattamisen edellyttämät sisäiset menettelyt on saatettu päätökseen. 2. Sen estämättä, mitä 1 kohdassa määrätään, osapuolet sopivat soveltavansa sopimusta väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen. 3. Jäsenvaltioiden ja Uruguayn väliset sopimukset, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti, luetellaan liitteessä I olevassa b kohdassa. Tätä sopimusta sovelletaan kaikkiin tällaisiin sopimuksiin ja järjestelyihin, kun ne tulevat voimaan tai kun niitä sovelletaan väliaikaisesti. 10 artikla Voimassaolon päättyminen 1. Jos jokin liitteessä I mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä I mainittuun sopimukseen, voimassaolo päättyy samaan aikaan. 2. Jos kaikki liitteessä I mainitut sopimukset irtisanotaan, tämän sopimuksen voimassaolo päättyy samaan aikaan. TÄMÄN VAKUUDEKSI alla mainitut asianmukaisesti valtuutetut edustajat allekirjoittavat tämän sopimuksen. Tämä sopimus on tehty Montevideossa kolmantena päivänä marraskuuta vuonna kaksituhattakuusi kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin ja viron kielellä. Jos kielitoisintojen välillä on eroja, espanjankielinen toisinto on todistusvoimainen. Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Ghall-Komunitá Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta För Europeiska gemenskapen +++++ TIFF +++++ +++++ TIFF +++++ Por la República Oriental del Uruguay Za Uruguayskou východní republiku For Den Østlige Republik Uruguay Für die Republik Östlich des Uruguay Uruguay Idavabariigi nimel Για την Ανταολική Δημοκρατία της Ουρουγουάης For the Oriental Republic of Uruguay Pour la République Orientale de l'Uruguay Per la Repubblica orientale dell'Uruguay Urugvajas Austrumu Republikas vārdā Urugvajaus Rytų Respublikos vardu Az Uruguayi Keleti Köztársaság részéről Ghar-Repubblika Orjentali ta' l-Uruguay Voor de Republiek ten oosten van de Uruguay W imieniu Wschodniej Republiki Urugwaju Pela República Oriental doUruguai Za Uruguajskú východnú republiku Za Vzhodno republiko Urugvaj Uruguayn itäisen tasavallan puolesta För Östliga Republiken Uruguay +++++ TIFF +++++ -------------------------------------------------- LIITE I LUETTELO TÄMÄN SOPIMUKSEN 1 ARTIKLASSA TARKOITETUISTA SOPIMUKSISTA a) Uruguayn ja Euroopan yhteisön jäsenvaltioiden väliset lentoliikennesopimukset, jotka on tehty, allekirjoitettu ja/tai joita sovelletaan väliaikaisesti tämän sopimuksen allekirjoituspäivänä - Uruguayn itäisen tasavallan ja Saksan liittotasavallan välinen lentoliikennesopimus, allekirjoitettu Montevideossa 31 päivänä elokuuta 1957, jäljempänä liitteessä II "Uruguay–Saksa-sopimus", sellaisena kuin se on viimeksi muutettuna Bonnissa 9 päivänä heinäkuuta 1997 tehdyllä yhteisesti hyväksytyllä pöytäkirjalla, - Uruguayn itäisen tasavallan hallituksen ja Belgian kuningaskunnan hallituksen välinen lentoliikennesopimus, allekirjoitettu Montevideossa 5 päivänä lokakuuta 1972, jäljempänä liitteessä II "Uruguay–Belgia-sopimus", - Uruguayn itäisen tasavallan hallituksen ja Tanskan kuningaskunnan hallituksen välinen lentoliikennesopimus, allekirjoitettu Montevideossa 18 päivänä joulukuuta 1981, jäljempänä liitteessä II "Uruguay–Tanska-sopimus", - Espanjan kuningaskunnan ja Uruguayn itäisen tasavallan välinen kaupallista lentoliikennettä koskeva sopimus, allekirjoitettu Montevideossa 13 päivänä elokuuta 1979, jäljempänä liitteessä II "Uruguay–Espanja-sopimus", sellaisena kuin se on viimeksi muutettuna Madridissa 21 päivänä lokakuuta 2005 tehdyllä yhteisesti hyväksytyllä pöytäkirjalla, - Alankomaiden kuningaskunnan ja Uruguayn itäisen tasavallan hallitusten välinen lentoliikennesopimus, allekirjoitettu Haagissa 21 päivänä marraskuuta 1979, jäljempänä liitteessä II "Uruguay–Alankomaat-sopimus", - Uruguayn itäisen tasavallan ja Portugalin tasavallan välinen lentoliikennesopimus, sellaisena kuin se on Lissabonissa 9 päivänä syyskuuta 1998 allekirjoitetun yhteisymmärryspöytäkirjan liitteessä II, jäljempänä liitteessä II "Uruguay–Portugal-sopimus", - Uruguayn itäisen tasavallan hallituksen ja Iso-Britannian ja Pohjois-Irlannin Yhdistyneen kuningaskunnan hallituksen välinen sopimus, sellaisena kuin se on Lontoossa 6 päivänä helmikuuta 1998 allekirjoitetun yhteisesti hyväksytyn pöytäkirjan liitteessä B, jäljempänä liitteessä II "Uruguay–Yhdistynyt kuningaskunta -sopimus", - Uruguayn itäisen tasavallan hallituksen ja Ruotsin kuningaskunnan hallituksen välinen lentoliikennesopimus, allekirjoitettu Montevideossa 18 päivänä joulukuuta 1981, jäljempänä liitteessä II "Uruguay–Ruotsi-sopimus". b) Uruguayn ja Euroopan yhteisön jäsenvaltioiden välillä parafoidut tai allekirjoitetut lentoliikennesopimukset ja muut järjestelyt, jotka eivät ole vielä tulleet voimaan ja joita ei sovelleta väliaikaisesti tämän sopimuksen allekirjoituspäivänä - Luonnos Uruguayn itäisen tasavallan hallituksen ja Itävallan liittohallituksen väliseksi lentoliikennesopimukseksi, sellaisena kuin se on Montevideossa 28 päivänä helmikuuta 1996 allekirjoitetun pöytäkirjan liitteessä B, jäljempänä liitteessä II "Uruguay–Itävalta-sopimusluonnos", - Luonnos Espanjan kuningaskunnan ja Uruguayn itäisen tasavallan väliseksi lentoliikennesopimukseksi, sellaisena kuin se on Madridissa 21 päivänä lokakuuta 2005 allekirjoitetun yhteisesti hyväksytyn pöytäkirjan liitteessä, jäljempänä liitteessä II "muutettu Uruguay–Espanja-sopimusluonnos". -------------------------------------------------- LIITE II LUETTELO LIITTEESSÄ 1 LUETELTUJEN SOPIMUSTEN ARTIKLOISTA, JOIHIN VIITATAAN TÄMÄN SOPIMUKSEN 2–5 ARTIKLASSA a) Nimeäminen: - Uruguay–Saksa-sopimuksen 3 artikla - Uruguay–Itävalta-sopimusluonnoksen 3 artikla - Uruguay–Belgia-sopimuksen 3 artikla - Uruguay–Tanska-sopimuksen 3 artikla - Uruguay–Espanja-sopimuksen 3 artikla - muutetun Uruguay–Espanja-sopimusluonnoksen 3 artikla - Uruguay–Alankomaat-sopimuksen 3 artikla - Uruguay–Portugali-sopimuksen 3 artikla - Uruguay–Yhdistynyt kuningaskunta -sopimuksen 4 artikla - Uruguay–Ruotsi-sopimuksen 3 artikla b) Liikennöintilupien tai muiden lupien epääminen, peruuttaminen kokonaan tai tilapäisesti tai rajoittaminen: - Uruguay–Saksa-sopimuksen 4 artikla - Uruguay–Itävalta-sopimusluonnoksen 4 artikla - Uruguay–Belgia-sopimuksen 3 artikla - Uruguay–Tanska-sopimuksen 4 artikla - Uruguay–Espanja-sopimuksen 4 artikla - muutetun Uruguay–Espanja-sopimusluonnoksen 4 artikla - Uruguay–Alankomaat-sopimuksen 5 artikla - Uruguay–Portugali-sopimuksen 4 artikla - Uruguay–Yhdistynyt kuningaskunta -sopimuksen 5 artikla - Uruguay–Ruotsi-sopimuksen 4 artikla c) Turvallisuus: - Uruguay–Saksa-sopimuksen puitteissa väliaikaisesti sovellettavan Bonnissa 9 päivänä heinäkuuta 1997 allekirjoitetun yhteisesti hyväksytyn pöytäkirjan liite 3 - Uruguay–Portugali-sopimuksen 17 artikla - Uruguay–Yhdistynyt kuningaskunta -sopimuksen 14 artikla d) Lentopolttoaineen verotus: - Uruguay–Saksa-sopimuksen 6 artikla - Uruguay–Itävalta-sopimusluonnoksen 7 artikla - Uruguay–Belgia-sopimuksen 4 artikla - Uruguay–Tanska-sopimuksen 9 artikla - Uruguay–Espanja-sopimuksen 6 artikla - muutetun Uruguay–Espanja-sopimusluonnoksen 5 artikla - Uruguay–Alankomaat-sopimuksen 7 artikla - Uruguay–Portugali-sopimuksen 6 artikla - Uruguay–Yhdistynyt kuningaskunta -sopimuksen 8 artikla - Uruguay–Ruotsi-sopimuksen 9 artikla e) Kuljetustariffit Euroopan yhteisön sisällä: - Uruguay–Saksa-sopimuksen 9 artikla - Uruguay–Itävalta-sopimusluonnoksen 11 artikla - Uruguay–Belgia-sopimuksen 9 artikla - Uruguay–Tanska-sopimuksen 6 artikla - Uruguay–Espanja-sopimuksen 7 artikla - Uruguay–Alankomaat-sopimuksen 12 artikla - Uruguay–Portugali-sopimuksen 16 artikla - Uruguay–Yhdistynyt kuningaskunta -sopimuksen 7 artikla - Uruguay–Ruotsi-sopimuksen 6 artikla f) Yhteensopivuus kilpailusääntöjen kanssa: - Uruguay–Saksa-sopimuksen 9 artikla - Uruguay–Itävalta-sopimusluonnoksen 11 artikla - Uruguay–Belgia-sopimuksen 9 artikla - Uruguay–Tanska-sopimuksen 6 artikla - Uruguay–Espanja-sopimuksen 7 artikla - Uruguay–Alankomaat-sopimuksen 12 artikla - Uruguay–Portugali-sopimuksen 16 artikla - Uruguay–Ruotsi-sopimuksen 6 artikla -------------------------------------------------- LIITE III LUETTELO TÄMÄN SOPIMUKSEN 2 ARTIKLASSA TARKOITETUISTA MUISTA VALTIOISTA a) Islannin tasavalta (Euroopan talousalueesta tehdyn sopimuksen nojalla) b) Liechtensteinin ruhtinaskunta (Euroopan talousalueesta tehdyn sopimuksen nojalla) c) Norjan kuningaskunta (Euroopan talousalueesta tehdyn sopimuksen nojalla) d) Sveitsin valaliitto (Euroopan yhteisön ja Sveitsin valaliiton välisen sopimuksen nojalla). --------------------------------------------------